ชื่อสถานที่: โจ๊กสมุย
ประเภท: ร้านอาหาร กาแฟ เบเกอรี่
ตำบล: ตลาดเหนือ
อำเภอ: เมืองภูเก็ต
จังหวัด: ภูเก็ต
รหัสไปรษณีย์: 83000
พิกัด: 7.88390, 98.38258

หมี่ซั่ว ซีฟู้ด ไม่แห้งนะครับ เป็นน้ำมาเต็มถ้วยเลย ถามนิดหนึ่งก่อนสั่งนะครับ ร้านโจ๊กสมุย หลังจากที่ผมไปตระเวนเที่ยวไปซะทั่วภูเก็ต ได้มีโอกาสมาแวะกินโจ๊กแถวๆ ในเมือง เพราะพี่ที่มาด้วยแกอยากลองกินร้านนี้ดู เพราะชื่อแปลก อีกอย่างอยู่ตรง 4 แยกด้วย หลังจากที่มัวหาที่จอดรถตั้งนาน พอเข้ามาในร้านจะสังเกตได้ว่ามีลูกค้าที่นั่งทานแน่นตาพอสมควร เมนูที่ผมสั่งคือ หมี่ซั่ว ซีฟู้ด เพราะโดยนิสัยผมจะไม่ชอบโจ๊กหรือข้าวต้มอยู่แล้ว เลยกะว่าจะกินหมี่ แต่พอออเดอมากลับผิดคาดครับ ได้มาหน้าตาเป็นแบบในภาพนะครับ คือมาพร้อมกับน้ำ ไหนๆ ก็ไหนๆ แล้ว ลองชิมสักหน่อย ชิมคำแรกบอกได้เลยว่าโอเคนะ ทานได้เพราะไม่ปรุงก็กินได้ครับ แต่ผมชอบรสชาติในรูปแบบจัดๆ เลยจัดการปรุงไปนิดหน่อย รสชาติจานนี้ผมให้ 8/10 ครับ แต่ขอติเรื่องปริมาณนิดหนึ่งนะครับเพราะว่าน้อยไปหน่อย และปลาหมึกก็น้อยมากครับ ใส่น้ำมาให้เยอะเกิน เส้นหมี่ก็นิดเดียว ถ้าเรื่องปริมาณจานนี้ผมให้ 4/10 ส่วนตัวแล้วคิดว่าควรปรับปรุงนะครับ สรุปร้านนี้ถือว่าเป็นร้านแบบจานด่วน เมนูก็มีให้เลือกไม่มาก เพราะร้านนี้จะเน้นโจ๊กครับ หากมีโอกาสหน้ามาทานที่นี่ อาจจะต้องสั่งโจ๊กมาลองทานดู แล้วยังไงจะมาบอกนะครับว่าเป็นยังไง